title: "Waastslaawisk Spriiken"
text: "D\u00f6n Waastslaawisk Spriiken san een faan d\u00f6n trii twiichen faan d\u00f6n Slaawisk Spriiken, wat tu d\u00f6n Indogermaans hiar. Jo wurd faan amanbi 56 miljuunen lidj uun a uast faan Madeleuroopa, f\u00f6\u00f6raal uun Poolen, Tschechien, at Slowakei an\u2019t Lausitz snaaket.\n\nTu det waastslaawisk spriikfamilje san:\n\n Lechisk Spriiken\n Poolsk\n Polaabisk \u2020\n Pomoraans\n Waastpomoraans \u2020\n Kaschuubisk-Slowinsisk\n Kaschuubisk\n Slowinsisk \u2020\n Sorbisk Spriiken\n Liachsorbisk\n Huuchsorbisk\n Tschechisk-Slowaakisk Spriiken\n Tschechisk\n Knaanisk \u2020\n Slowaakisk\n Batschka-Rusiins (det letst wurt uk \u00fc\u00fcs en uastslaawisk spriik sen)\n\nMarkmoolen faan d\u00f6n waastslaawisk spriiken\n Uurslaawisk *or, *ol, *er, *el twesken konsonanten san uun det tschechisk-slowaakisk sk\u00f6\u00f6l \u00fc\u00fcs ra, la, r\u011b, l\u011b an uun d\u00f6n \u00f6ler westslaawisk spriiken \u00fc\u00fcs ro, lo, re, le fertreeden; tu bispal: uurslawisch *morz\u044a froost as \u00fc\u00fcb poolsk an huuchsorbisk mr\u00f3z, liachsorbisk mroz, tschechisk an slowaakisk mr\u00e1z; an uurslaawisk *melko moolk as \u00fc\u00fcb poolsk mleko, tschechisk ml\u00e9ko, slowaakisk mlieko, huuchsorbisk an liachsorbisk mloko.\n Uurslaawisk *tj an *dj san \u00fc\u00fcs c an  (d)z fertreeden; tu bispal: uurslaawisk *sv\u011btja laacht as \u00fc\u00fcb poolsk \u015bwieca, tschechisk sv\u00edce, slowaakisk svieca, kaschuubisk swi\u00e9ca, huuchsorbisk an liachsorbisk sw\u011bca; an uurslaawisk *medja gredstripel as \u00fc\u00fcb poolsk miedza, tschechisk meze, slowaakisk medza, huuchsorbisk mjeza an liachsorbisk mjaza.\n\nSlaawisk spriaken"